TiedoteVapaa julkaistavaksi

Tulevaisuuden vaateteollisuuden pitää kunnioittaa sekä
ihmisiä että planeettaa
Vaatevallankumous-kampanja vaatii reilumpaa, turvallisempaa ja läpinäkyvämpää
vaateteollisuutta. Vuosittain järjestettävää maailmanlaajuista kampanjaviikkoa vietetään ensi
viikolla 22.–28.4. Suomessa kampanja näkyy useilla paikkakunnilla.
Tämän vuoden Vaatevallankumous-kampanjassa ihmisiä kehotetaan tiedostamaan heidän oma
vaikutuksensa ja arvostamaan laatua määrän sijasta. Esimerkiksi vaatteen käyttöiän pidentäminen
yhdeksällä kuukaudella vähentäisi hiili- ja vesijalanjälkeä sekä jätteen määrää jopa 20–30
prosentilla.
”Kannustamme ihmisiä vaatimaan vaatemerkeiltä vastuullisuutta ja läpinäkyvyyttä#whomademyclothes -kysymyksillä. Samaan aikaan kannustamme meitä kaikkia vaatteiden
käyttäjiä vaalimaan vaatteitamme enemmän, pitämään niistä parempaa huolta ja opettelemaan
korjaamaan niitä”, Suomen Vaatevallankumous-kampanjatiimin vetäjä, kestävyys- ja
muotiasiantuntija Elisa Kärki sanoo.
Vaateteollisuudessa on edelleen monia ongelmia, kuten nykyajan orjuus, naisiin kohdistuva
seksuaalinen häirintä ja väkivalta sekä massiiviset hiilidioksidipäästöt ja vaatejäte.
Vaatevallankumous vaatii kulttuurista muutosta, sillä meillä ei ole varaa elää maailmassa, jossa
vaatteemme tuhoavat luontoa ja riistävät ihmisiä.
Kuluttajat vaativat muutosta
Alusta asti Vaatevallankumouksessa ihmiset ympäri maailmaa ovat vaatineet vaateteollisuudelta
vastuullisuutta ja läpinäkyvyyttä kysymällä vaatemerkeiltä #whomademyclothes.
Kampanjaviikolla 24. huhtikuuta julkaistavassa kansainvälisessä Fashion Transparency Indexissä
on tänä vuonna mukana 200 vaatebrändiä/jälleenmyyjää, myös Suomesta Lindex (Stockmann) ja
Prisma (S-ryhmä). Vuosi vuodelta brändit ovat avanneet tuotantoketjujaan laajemmin.
Läpinäkyvyydelle on tilausta, sillä Fashion Revolutionin teettämän kuluttajatutkimuksen mukaan
kuluttajat haluavat tietää enemmän vaatteidensa alkuperästä ja vaativat muotibrändeiltä
konkreettisia tekoja kohti eettisempää ja ekologisempaa tuotantoa.
Tutkimukseen vastanneista 80 prosenttia oli sitä mieltä, että brändien tulisi kertoa avoimesti
tuottajistaan. Suurin osa vastaajista oli sitä mieltä, että vaatemerkkien tulisi torjua globaalia
köyhyyttä (84 %) ja ilmastonmuutosta (85 %).
Reilu kolmannes vastaajista kertoi ottavansa huomioon sosiaaliset ja ympäristölliset vaikutukset
vaateostoksia tehdessään. Vaatevallankumous haluaa olla tekemässä isompaa ja nopeampaa
muutosta, jossa vaateteollisuus toimii vastuullisesti ja ihmiset ostavat ja käyttävät vaatteitaharkitummin.

Tapahtumia ympäri Suomen
Kampanjaviikolla järjestetään tapahtumia muun muassa Helsingissä, Turussa, Tampereella,Jyväskylässä, Seinäjoella, Varpaisjärvellä ja Lapinlahdella. Tapahtumien tarkemmat tiedot löytyvät
Vaatevallankumouksen verkkosivuilta osoitteesta
https://www.fashionrevolution.org/europe/finland/Vaatevallankumouksen Suomen tiimi järjestää Rana Plazan romahduksen vuosipäivänä 24.4. klo
14–20 Vaatevallankumous goes Oodi -tapahtuman. Oodin kirjakannella koetaan ainutlaatuinen I
made your clothes WEECOS -muotinäytös, missä kuullaan tarinoita vaatteiden tekijöistä ja mukana
olevien merkkien vastuullisuustyöstä. Tekijät ovat tavattavissa muotinäytöksen jälkeen Meet yourmaker -osiossa.
Uusi elämä vaatteelle -korjauspajassa opitaan muun muassa huoltamaan ja korjaamaan vaatteita ja
saadaan käytännön vinkkejä hyvälaatuisen vaatteen tunnistamiseen. Asiantuntijoiden
puheenvuoroissa ja niitä seuraavissa keskusteluissa käsitellään muun muassa kampanjan
vaikutuksia, vastuullisuutta ja muodin hidastamista. Kuvausnurkalta voi hakea#whomademyclothes -kyltin ja parhaat vinkit kuvan ottamiseen. Love Stories and Resources huoneesta voi esimerkiksi lainata kirjan tai tutustua muihin kampanjan teemoja tukeviinmateriaaleihin. Tapahtuma järjestetään yhteistyössä SOL Pesulapalveluiden kanssa
Lisätietoja
Kampanjasivut suomeksi: fashionrevolution.org/europe/finland/
Pressikuvat: https://drive.google.com/drive/folders/0B9jCg_io2PeZbkRsZkdvWmIxV2s
Instagram: @vaatevallankumous
Facebook: facebook.com/vaatevallankumous
Twitter: @Fash_Rev_Finl#whomademyclothes #vaatevallankumous #fashionrevolution
Taustaa

Vaatevallankumous (eng. Fashion Revolution) on saanut alkunsa bangladeshilaisen Rana
Plaza -rakennuksen romahtamisesta 24.4.2013. Katastrofissa kuoli yli 1 130 ompelutehtaan
työntekijää ja noin 2 500 ihmistä loukkaantui.
Vaatevallankumouksessa kampanjoidaan positiivisen muutoksen puolesta. Kampanja
haluaa, että vaatemerkit selvittävät, missä niiden vaatteet valmistetaan ja että brändit
puuttuvat tuotannossa oleviin epäkohtiin. Kampanja järjestetään tänä vuonna 22. - 28.4. yli
sadassa maassa.

Kampanjassa kannustetaan ihmisiä ottamaan kuvan vaatteestaan ja kysymään vaatemerkiltä
sosiaalisessa mediassa #whomademyclothes. Vuonna 2018 lähes 4 000 vaatemerkkiä jakoi
tietoja tavarantoimittajistaan tai julkaisi kuvia työntekijöistään vastaten #imadeyourclothes.